AOT สนับสนุนงบประมาณ “มูลนิธิสงเคราะห์เด็กพิการทางสมองและปัญญา”
AOT สนับสนุนงบประมาณ-กระเป๋าเป้ "มูลนิธิสงเคราะห์เด็กพิการทางสมองและปัญญา"
15 มี.ค. 2564

 นางร่มเกล้า ษรานุรักษ์ ผู้อำนวยการฝ่ายกิจการเพื่อสังคม บริษัท ท่าอากาศยานไทย จำกัด (มหาชน) หรือ AOT เป็นผู้แทน AOT มอบงบประมาณสนับสนุน จำนวน 30,000.- บาท และมอบกระเป๋าเป้ตราสัญลักษณ์ AOT ให้กับมูลนิธิสงเคราะห์เด็กพิการทางสมองและปัญญา (หญิง) โดยมี นางศิริรัตน์ อายุวัฒน์ ประธานมูลนิธิฯ เป็นผู้รับมอบ เพื่อจัดซื้อยาบรรเทาอาการชักเกร็ง สำหรับใช้ในการรักษาป้องกัน ส่งเสริม และฟื้นฟูสุขภาพเด็กในความอุปการะ ซึ่งส่วนหนึ่งเป็นเด็กที่สมองพิการ (Celebral Palsy : CP) นอนติดเตียงไม่สามารถเดินทางไปรับยาด้วยตนเองได้ เมื่อเร็วๆ นี้
นอกจากนี้ ยังได้มอบกระเป๋าเป้ตราสัญลักษณ์ AOT ให้กับมูลนิธิสงเคราะห์เด็กอ่อนพิการทางสมองและปัญญา (บ้านเฟื่องฟ้า) และสถานสงเคราะห์ชายบ้านปากเกร็ด รวมจำนวนทั้งสิ้น 430 ชิ้น